112 от Регламент за изпълнение (ЕС) No 404/2011 следва да бъдат приведени в съответствие с тези нови правила, а член 68 следва да бъде заличен.
 (9)
 Приспадането на количеството вода или лед не следва да се прилага за пелагични видове, предназначени за разтоварване за промишлени цели, като се вземат предвид особеностите на такива дейности по отношение на съхранението и обработването на рибата. В рамките на договореностите за риболов между Европейския съюз, Фарьорските острови и Норвегия относно управлението на рибните запаси във водите на североизточната част на Атлантическия океан за периода 2014—2018 г. е приета подобна разпоредба за пелагични видове, предназначени за разтоварване за промишлени цели, както и нови мерки относно претеглянето и инспекцията на разтоварването на херинга, скумрия, сафрид и син меджид. Поради това членове 74, 78, 79, 80, 82, 83, 85, 88, 89 и 107 от Регламент за изпълнение (ЕС) No 404/2011 следва да бъдат приведени в съответствие с тези нови правила.
 (10)
 С Регламент (ЕС) No 508/2014 на Европейския парламент и на Съвета (7) се определят мерки в подкрепа на внедряването на система на Съюза за контрол, инспекции и правоприлагане за регулиране на прекъсването, спирането на плащанията и корекциите на финансовите мерки на Съюза и се заличава член 103 от Регламента за контрол. Поради това в Регламент за изпълнение (ЕС) No 404/2011 следва да бъдат заличени член 96, глава I от дял VIII и приложение XXXI.
 (11)
 С член 33, параграф 10 от Регламента за контрол и с член 13, параграф 3 от Регламент (ЕО) No 1006/2008 на Комисията се предоставят правомощия да приема формати за предаване на данни относно улова и риболовното усилие. Предвидените съгласно Регламент (ЕО) No 500/2001 на Комисията (8) правила в тази област за гарантиране на ефективното предаване на обобщените данни за улова съгласно член 33, параграфи 2 и 4 от Регламента за контрол и член 13, параграф 2 от Регламент (ЕО) No 1006/2008 понастоящем са правно и технически остарели. Поради това следва да се използват международните стандарти за електронно деклариране на обобщените данни за улова и Регламент (ЕО) No 500/2001 следва да бъде отменен.
 (12)
 С Регламент (ЕС) 2015/812 на Европейския парламент и на Съвета (9) се въвеждат нови правила относно отделната регистрация на улова на маломерна риба съгласно задълженията за докладване и присъждането на точки за ново, тежко нарушение, свързано със задължението по отношение на разтоварване на улов на маломерна риба. Приложения VI, VII, X, XXIII, XXVI, XXVII и XXX към Регламент за изпълнение (ЕС) No 404/2011 следва да бъдат приведени с съответствие с тези нови правила.
 (13)
 С препоръки GFCM/35/2011/1, GFCM/35/2011/2, GFCM/35/2011/3, GFCM/35/2011/4, GFCM/35/2011/5 и GFCM/36/2012/2 Генералната комисия по рибарство за Средиземно море („GFCM“) прие специални разпоредби относно създаването на риболовен дневник на GFCM и относно докладването на улова на червени корали, случаен прилов и освобождаване на морски птици, тюлени монаси, морски костенурки и китоподобни в дневника. Приложения VI, VII и X към Регламент за изпълнение (ЕС) No 404/2011 следва да бъдат приведени в съответствие с тези нови правила.
 (14)
 Регламент за изпълнение (ЕС) No 404/2011 следва да бъде съответно изменен.
